recursal/SuperWikiNEXT-32B huggingface dataset:
**রেজওয়ান শাহরিয়ার সুমিত** একজন বাংলাদেশী চলচ্চিত্র পরিচালক এবং চিত্রনাট্যকার। তাঁর প্রথম পূর্ণদৈর্ঘ্য চলচ্চিত্র নোনা জলের কাব্য (২০২১)। নোনা জলের কাব্য ২০২১ সালে ছয়টি বিভাগে বাংলাদেশ সরকারের জাতীয় চলচ্চিত্র পুরস্কার লাভ করে।

প্রাথমিক জীবন
-------------

সুমিত এর বাবা বাংলাদেশের একজন বিশিষ্ট কৃষিবিদ ও বাংলাদেশ আওয়ামী লীগের সভাপতিমণ্ডলীর সদস্য আব্দুর রাজ্জাক। তাঁর মা একজন শিক্ষক, তিনি ঢাকা’স্থ আবুজর গিফারী কলেজ এর অধ্যক্ষ হিসেবে অবসরগ্রহণ করেন। বাবা মায়ের বড় সন্তান তিনি। তার ছোট ভাই একজন ব্যাংক কর্মকর্তা। ছোট বোন একজন তড়িৎ প্রকৌশলী এবং বর্তমানে ওয়াশিংটন ইউনিভার্সিটিতে বায়োমেডিক্যাল ইন্জিনিয়ারিং বিষয়ে স্নাতকোত্তর পড়াশোনা করছেন।

সুমিত ঢাকা বিশ্ববিদ্যালয়ের আইবিএ (ইনস্টিটিউট অব বিজনেস অ্যাডমিনিস্ট্রেশন) তে পড়াশোনা করেন। পরবর্তীতে তিনি নিউ ইয়র্ক বিশ্ববিদ্যালয়ের টিশ স্কুল অব দি আর্টসে পরিচালনা ও প্রযোজনা বিষয়ে উচ্চতর ডিগ্রি অর্জন করেন।

চলচ্চিত্র জীবন
--------------

বাংলাদেশ ও ফ্রান্সের যৌথ প্রযোজনায় তাঁর পরিচালিত প্রথম পূর্ণদৈর্ঘ্য চলচ্চিত্র নোনাজলের কাব্য। এটি কানাডার দক্ষিণ এশীয় চলচ্চিত্র প্রতিযোগিতা MISAFF-এ দুটি পুরস্কার জয় পায়। ২০২১ সালের জাতীয় চলচ্চিত্র পুরস্কারে এটি যৌথভাবে শ্রেষ্ঠ চলচ্চিত্র ক্যাটাগরিতে পুরস্কার পায়। একইসাথে তিনি শ্রেষ্ঠ চলচ্চিত্র পরিচালক এবং শ্রেষ্ঠ কাহিনিকারের পুরস্কার পেয়েছেন।

তথ্যসূত্র
---------


1. ↑  প্রতিবেদক, নিজস্ব। "সুমিতের চলচ্চিত্রকাব্য"। *Prothomalo*। সংগ্রহের তারিখ ২০২৩-০১-৩১।
2. ↑  "সন্তানেরা বাপের পরিচয় দিতে চায় না: কৃষিমন্ত্রী ড. আব্দুর রাজ্জাক"। *দেশ টিভি এন্টারটেইনমেন্ট*। ২৬ এপ্রিল ২০২৩। সংগ্রহের তারিখ ২৬ এপ্রিল ২০২৩।
3. ↑  "সিনেমার জন্য সবচেয়ে জরুরি দর্শকের সাপোর্ট: রেজওয়ান শাহরিয়ার সুমিত"। *jagonews24.com*। সংগ্রহের তারিখ ২০২৩-০১-৩১।
4. ↑  "কানাডায় সেরা পরিচালক রেজওয়ান শাহরিয়ার সুমিত, অভিনেত্রী বাঁধন"। *jagonews24.com*। সংগ্রহের তারিখ ২০২৩-০১-৩১।
জঙ্গম মহিলা শিল্পীরা বীরাগেস পরিবেশন করছেন (ঐতিহ্যবাহী নয়)
**বীরাগেস** হল ভারতের কর্ণাটক রাজ্যে প্রচলিত একটি নৃত্যরূপ। এটি হিন্দু পৌরাণিক কাহিনীর উপর ভিত্তি করে একটি তেজস্বী নাচ। এটি জঙ্গম সম্প্রদায় দ্বারা সম্পাদিত অত্যন্ত তীব্র, শক্তি-নিংড়ে নেওয়া, এক নৃত্য রূপ। দশেরার শোভাযাত্রায় মহীশূরে যে নৃত্যগুলি প্রদর্শিত হয়েছিল তার মধ্যে বীরাগেস অন্যতম। এই নৃত্যটি উৎসবের সময় এবং মূলত হিন্দু পঞ্জিকার শ্রাবণ ও কার্তিক মাসের মধ্যে প্রদর্শিত হয়। এটি লিঙ্গায়ত পরিবারের সমস্ত গুরুত্বপূর্ণ কার্যক্রমে সম্পাদন করা হয়।

লিঙ্গায়ত মত এবং বীরাগেস
------------------------

বীরাগাসের মূল তত্ত্বগুলি বীরাগম (২৮ টি মূল শৈব আগম গুলির মধ্যে একটি) থেকে আনা হয়েছে এবং সাধারণত বীরাগেস প্রদর্শনকালীন প্রদর্শনকারীরা মূল ছয় শৈব পুরাণের থেকে কিছু গল্প সকলের সামনে তুলে ধরেন। এগুলির মধ্যে আছে শিব / লিঙ্গ / স্কন্দ / অগ্নি / মৎস্য / কূর্ম - পুরাণ এবং কিছু কন্নড় বীরশৈব পুরাণ যেমন গিরিজা কল্যাণ / প্রভুলিঙ্গলীলা / বাসব পুরাণ / চেন্নাবাসবেশ্বরা চরিত ... ইত্যাদি। সর্বাধিক জনপ্রিয় প্রদর্শিত গল্পটি হল দক্ষ-যজ্ঞ নিয়ে।

কাছাজাছি জলের উৎস থেকে বাড়িতে দেবগঙ্গে কে নিয়ে আসার রীতি (গঙ্গে তরুভুড় - কন্নড় ভাষা: ಗಂಗೆ ತರುವುದು /দেবারু তারুভুড়ু - কন্নড় ভাষা: ದೇವರು ತರುವುದು) (সাধারণত কূপ থেকে) লিঙ্গায়ত পরিবারের প্রতিটি গুরুত্বপূর্ণ অনুষ্ঠানের (যেমন বিবাহ, গৃহ প্রবেশ, নামকরণ, লিঙ্গধারন <লিঙ্গায়াত - দীক্ষাদানোৎসব> ... ইত্যাদি) জন্য সম্পাদিত প্রথা। কর্ণাটকের কিছু ভোক্কালিগা সম্প্রদায়ও এই প্রথা পালন করে - এই রীতিতে মা গঙ্গাকে খুশি করার জন্য বীরভদ্রকে নিয়ে আসা হয়, তাঁকে বাড়িতে আনার সময় বীরাগেস প্রদর্শন করা হয় - বীরগামায় গঙ্গাকে বীরভদ্রের জননী হিসাবে বিবেচনা করা হয় কারণ তিনি শিবের চুল থেকে অঙ্কুরিত হয়েছিলেন এবং গঙ্গা শিবের মাথায় বাস করতেন।

টীকা
----

1. ↑  "Veeragase"। ১৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০২১।
2. ↑  "Veeragase"। সংগ্রহের তারিখ ১৮ মার্চ ২০২১।

উইকিমিডিয়া কমন্সে **বীরাগেস** সংক্রান্ত মিডিয়া রয়েছে।

| * দে
* স
ভারতে নৃত্য |
| --- |
| ধ্রুপদী | 
* ভরতনট্যম
* কত্থক
* কথাকলি
* কুচিপুড়ি
* মণিপুরি
* মোহিনীঅট্টম
* ওড়িশি
* সত্রীয়া
* গৌড়ীয় নৃত্য

 |
| দৈব নৃত্য | 
* নটরাজ
* তান্ডব
* রাসলীলা
* লাস্য

 |
| লোকনৃত্য | 
* বিহু
* বহুওয়া
* সূত্রধারী
* বাগুরুম্বা
* ভাংড়া
* Cheraw
* ছৌ
* নাচনী
* নাটুয়া
* Giddha
* Garba
* Dandiya Raas
* Ghoomar
* Ghumura
* Karma
* Lavani
* Yakshagana
* Sword dance
* Dollu Kunitha
* পরভা
* পাইক নৃত্য
* দেওধনী

 |
| সমকালীন | 
* বলিউডে সঙ্গীত ও নৃত্য
* Hindi dance songs
* Nautch

 |
| সাহিত্যে | 
* নাট্যশাস্ত্র
* অভিনবভারতী
* মুদ্রা

 |
| রাজ্য অনুযায়ী | 
* অন্ধ্রপ্রদেশ
* আসাম
* হিমাচলপ্রদেশ
* ওড়িশা
* পাঞ্জাব
* তামিলনাড়ু

 |
| উপকরণ | 
* ঘুংগরূ

 |
The place of the Boltzmann kinetic equation on the stairs of model reduction from microscopic dynamics to macroscopic continuum dynamics (illustration to the content of the book)
**বোলৎসমান সমীকরণ** (ইংরেজি ভাষায়: Boltzmann equation) অস্ট্রীয় পদার্থবিজ্ঞানী লুডভিগ বোলৎসমান প্রণীত একটি সমীকরণ যা তরলের মধ্যে অবস্থিত একটি কণার পরিসাংখ্যিক বণ্টন ব্যাখ্যা করে। সমীকরণটির অন্য নাম *বোলৎসমান সঞ্চালন সমীকরণ* বা ট্রান্সপোর্ট সমীকরণ। এটি সাম্যাবস্থাহীন পরিসাংখ্যিক গতিবিদ্যার সবচেয়ে গুরুত্বপূর্ণ সমীকরণগুলোর একটি। সাম্যাবস্থাহীন পরিসাংখ্যিক গতিবিদ্যা এমন সব ব্যবস্থা নিয়ে আলোচনা করে যারা তাপগতীয় সাম্যাবস্থা থেকে দূরে আছে, উদাহরণস্বরূপ, যখন একটি তাপমাত্রা ঢাল বা তড়িৎ ক্ষেত্র প্রয়োগ করা হয় তখন ব্যবস্থা আর সাম্যাবস্থায় থাকে না। একটি তরলের মধ্য দিয়ে কীভাবে তাপ, আধান বা এ ধরনের অন্যান্য ভৌত রাশি সঞ্চালিত হয় তা ব্যাখ্যা করা যায় বোলৎসমান সমীকরণের মাধ্যমে। এই সঞ্চালন ব্যাখ্যা করতে পারলে তরলের মধ্যে তড়িৎ পরিবাহিতা, হল পরিবাহিতা, সান্দ্রতা এবং তাপীয় পরিবাহিতা-র মত সঞ্চালন ক্রিয়াগুলো বোঝা যায়। সমীকরণটি প্রণয়নের ১৪০ বছর পর ২০১০ সালে এর একটি বৈশ্বিক সমাধান বের করতে সক্ষম হন বিজ্ঞানীরা।

একটি স্থূল উদাহরণ দিয়ে এটি ব্যাখ্যা করা যায়। ধরা যাক একটি বদ্ধ বাক্সে দুটি কুঠুরী আছে এবং কুঠুরী দুটি একটি ছিদ্র দিয়ে সংযুক্ত। একটি কুঠুরীতে সাদা রঙের পাউডার এবং অন্যটিতে কালো রঙের পাউডার আছে, ছিদ্রটি বন্ধ। এবার ছিদ্রটি খুলে দিয়ে বাক্সটি ঝাকাতে শুরু করলে দুই কুঠুরীর পাউডার মিশতে শুরু করবে। অনেকক্ষণ ঝাকানোর পর দেখা যাবে সব পাউডার মিশে গেছে এবং তাদের রঙ হয়ে গেছে ধূসর। এই প্রক্রিয়াটি কিন্তু খুবই বিশৃঙ্খল ছিল, আমরা শুরুতে প্রতিটি পাউডার কণার বেগ বা অবস্থান নিয়ে একেবারেই মাথা ঘামাইনি, কোন সূচন দশা ঠিক করে দেইনি। এবং যদি একটি-দুটো কণার ক্ষেত্রে তেমনটি করতাম তাতেও পরিস্থিতির তেমন কোন পরিবর্তন ঘটত না। কিন্তু এই কণাগুলোকে আবার আলাদা করা প্রায় অসম্ভব, বা খুবই অসম্ভাব্য। পরিসংখ্যানের সূত্রমতে অসীমকাল ঝাঁকাতে থাকলে একবার না একবার সাদা-কালো পাউডার কণাগুলোকে পৃথক পৃথক কুঠুরীতে ফিরিয়ে আনা সম্ভব, কিন্তু সাধারণ অর্থে সম্ভাবনা খুবই কম।

সমীকরণ
------

বোলৎসমান সমীকরণ সময়ের সাথে সাথে একটি বণ্টন (আসলে *ঘনত্ব*) অপেক্ষকের বিবর্তন নির্দেশ করে।

{\displaystyle {\frac {\partial f}{\partial t}}+{\frac {\partial f}{\partial \mathbf {x} }}\cdot {\frac {\mathbf {p} }{m}}+{\frac {\partial f}{\partial \mathbf {p} }}\cdot \mathbf {F} =\left.{\frac {\partial f}{\partial t}}\right|\_{\mathrm {coll} }.}

তথ্যসূত্র
---------

1. ↑  
Gorban, Alexander N.; Karlin, Ilya V. (২০০৫)। *Invariant Manifolds for Physical and Chemical Kinetics*। Lecture Notes in Physics (LNP, vol. 660)। Berlin, Heidelberg: Springer। আইএসবিএন 978-3-540-22684-0। ডিওআই:10.1007/b98103। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  Alt URL
2. ↑  Philip T. Gressman and Robert M. Strain (২০১০)। "Global classical solutions of the Boltzmann equation with long-range interactions"। *Proceedings of the National Academy of Sciences*। 107 (13): 5744–5749। ডিওআই:10.1073/pnas.1001185107।
**বীরপাড়া** আলিপুরদুয়ার জেলার ডুয়ার্স অঞ্চলের একটি অর্থনৈতিকভাবে উল্লেখযোগ্য শহর৷ এটি চা-বাগানগুলির অন্যতম প্রধান বিপণন ও রপ্তানি কেন্দ্র৷

জনতত্ত্ব
--------

বীরপাড়া মাদারীহাট ব্লকে বাঙালি সহ গোর্খা, মারোয়াড়ি ও পাহাড়ি জনগোষ্ঠীর বসবাস থাকলেও বীরপাড়া শহরে বাঙালিদের অধিক সংখ্যাগরিষ্ঠতা লক্ষণীয়৷





বীরপাড়া শহরের ভাষাসমূহ

  **বাংলা** (৯৭.৭৩%)  **হিন্দি** (১.০০%)  রাভা (০.৪৫%)  অন্যান্য (০.৮২%)

অর্থনীতি
--------

বীরপাড়া শহরটি একাধিক চা বাগানের মাঝে অবস্থিত হওয়ার জন্য উনবিংশ শতকে এই শহরটির বহুলাংশে শ্রীবৃদ্ধি হয়েছিলো৷ কিন্তু বর্তমানে একাধিক চা বাগান বন্ধ ও শ্রমিক অসন্তোষের কারণে এলাকাটির অর্থনৈতিক পতন হয়েছে৷ বর্তমানে এর অর্থনীতি ভুটানের সঙ্গে বাণিজ্যের ওপর নির্ভরশীল৷ যদিও বর্তমানে স্থানীয় কুটিরশিল্প ও কিছু হিন্দিভাষী যুবকের উদ্যোগে পার্শ্ববর্তী এথেলবাড়িতে কারখানা ও বাণিজ্য নির্ভর শিল্প গড়ে উঠেছে৷

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১৫ জানুয়ারি ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ জানুয়ারি ২০১৯।
3. ↑
**কে এম নুরুল হুদা** (জন্ম: ৩০ এপ্রিল ১৯৪৮) হলেন বাংলাদেশের স্বাধীনতা যুদ্ধের একজন বীর মুক্তিযোদ্ধা, প্রাক্তন সচিব ও বাংলাদেশের প্রাক্তন প্রধান নির্বাচন কমিশনার। এর পূর্বে তিনি অবিভক্ত ঢাকা সিটি করপোরেশনের প্রধান নির্বাহী কর্মকর্তা ছিলেন। এছাড়াও তিনি পরিবেশ ও বন মন্ত্রণালয়ের যুগ্ম সচিব এবং সংসদ সচিবালয়ের যুগ্মসচিব ছিলেন।

প্রাথমিক জীবন
-------------

কে এম নুরুল হুদা ১৯৪৮ সালে পটুয়াখালী জেলার বাউফল উপজেলার নোয়ামালা গ্রামে জন্মগ্রহণ করেন। তিনি পটুয়াখালীতে পড়াশোনা শেষ করেন। তিনি ঢাকা বিশ্ববিদ্যালয়ের পরিসংখ্যান বিভাগ থেকে স্নাতক ও স্নাতকোত্তর ডিগ্রি লাভ করেন।

তিনি ম্যানচেস্টার বিশ্ববিদ্যালয়ে জন প্রশাসন এবং উন্নত শিক্ষায় অধ্যয়ন করেন এবং পরবর্তী সোভিয়েত ইউনিয়নে আরও পড়াশুনা চালিয়ে যান।

কর্মজীবন
--------

নুরুল হুদা বাংলাদেশের স্বাধীনতা যুদ্ধে ৯নং সেক্টরে যুদ্ধে অংশগ্রহণ করেছিলেন।

তিনি বাংলাদেশ স্বাধীন হওয়ার পর ১৯৭৩ সালের মুক্তিযোদ্ধা ব্যাচে বাংলাদেশ সিভিল সার্ভিসে যোগদান করেন। তিনি গোপালগঞ্জ জেলার মুকসুদপুর উপজেলা এবং ফরিদপুর জেলার চর ভদ্রাসন উপজেলার উপজেলা নির্বাহী অফিসার ছিলেন। তিনি ফরিদপুর ও কুমিল্লা জেলায় জেলা প্রশাসক ও জেলা ম্যাজিস্ট্রেট হিসাবে দায়িত্ব পালন করেন।

তিনি ২০১০ সালে বাংলাদেশ মিউনিসিপাল ডেভেলপমেন্ট ফান্ডে (বিএমডিএফ) যোগ দেন। তিনি এর ব্যবস্থাপনা পরিচালক পদে পাঁচ বছর ছিলেন। এর আগে জেমকন গ্রুপের পরিচালক (প্রশাসন ও মানবসম্পদ), নর্থ ওয়েস্ট জোন কম্পানির চেয়ারম্যান পদে কাজ করেছেন। তিনি বাংলাদেশ পরিবেশ আন্দোলন (বাপা)-এর সঙ্গেও যুক্ত ছিলেন। আওয়ামী লীগ সরকারের সময় "জনতার মঞ্চ" এ সংশ্লিষ্ঠতার অভিযোগে বিএনপি-জামাত জোট সরকার তাকে যুগ্ম-সচিব হিসেবে কর্মরত অবস্থায় ২০০১ সালে বাধ্যতামূলক অবসরে পাঠায়। পরবর্তীতে সুপ্রিমকোর্টের এক রায়ে অন্যান্য কর্মকর্তাসহ নুরুল হুদা ভূতাপেক্ষা পদোন্নতি পেয়ে সচিব হিসেবে অবসর গ্রহণ করেন।

পারিবারিক জীবন
--------------

তার স্ত্রীর নাম হুসনে আরা। তাদের তিন সন্তান রয়েছে।

সমালোচনা
--------

২০২০ সালের ১২ নভেম্বর তিনি বলেন "যুক্তরাষ্ট্র ৪ থেকে ৫ দিনে ভোট গুনতে পারে না। আমরা ৪ থেকে ৫ মিনিটে গুনে ফেলি। যুক্তরাষ্ট্রের আমাদের কাছে শেখার আছে।" তার এই মন্তব্যে সামাজিক যোগাযোগ মাধ্যমে তাকে নিয়ে সমালোচনা হয়। প্রথম আলো সহ কয়েকটি প্রকাশনা এই মন্তব্য নিয়ে রম্য রচনা ছাপিয়েছে।

তথ্যসূত্র
---------

1. ↑  "একনজরে নতুন প্রধান নির্বাচন কমিশনারের পরিচয়"। *কালের কণ্ঠ*। ৭ ফেব্রুয়ারি ২০১৭। সংগ্রহের তারিখ ৩০ অক্টোবর ২০১৮।
2. ↑  "একনজরে নতুন সিইসি নুরুল হুদা"। *আরটিভি অনলাইন*। সংগ্রহের তারিখ ২০১৮-১০-২৩।
3. ↑  প্রতিবেদক, নিজস্ব। "আমি জনতার মঞ্চে ছিলাম না: নুরুল হুদা"। *Prothomalo*। সংগ্রহের তারিখ ২০২১-১২-২১।
4. ↑  সান্যাল, অর্ণব। "ভোট গুনতে বাংলাদেশের সাহায্য চাইল যুক্তরাষ্ট্র"। *প্রথম আলো*। সংগ্রহের তারিখ ২০২০-১১-১২।

বহিঃসংযোগ
---------

* বাংলাদেশ নির্বাচন কমিশনের ওয়েবসাইটে জীবনী (আর্কাইভ)


উইকিমিডিয়া কমন্সে **কে এম নুরুল হুদা** সংক্রান্ত মিডিয়া রয়েছে।

| * দে
* স
বাংলাদেশ সরকারের সীলমোহর বাংলাদেশ নির্বাচন কমিশন |
| --- |
| প্রধান নির্বাচন কমিশনার | 
* কে এম নুরুল হুদা

 |
| নির্বাচন কমিশনার | 
* মাহবুব তালুকদার
* রফিকুল ইসলাম
* কবিতা খানম
* শাহাদাত হোসেন চৌধুরী

 |
| সচিব | 
* মোহাম্মদ আলমগীর

 |
**বীরসিংহ** হল পশ্চিমবঙ্গ রাজ্যের পশ্চিম মেদিনীপুর জেলার ঘাটাল মহকুমার ঘাটাল ব্লকের অন্তর্গত একটা বড়ো গ্রাম। *বীরসিংহ* গ্রামের প্রথম পরিচয় হল এটা বাংলার স্বনামধন্য সমাজ সংস্কারক তথা বাংলা *বর্ণপরিচয়* প্রণেতা পণ্ডিত ঈশ্বরচন্দ্র বিদ্যাসাগরের জন্মস্থান।

জনসংখ্যাতত্ত্ব
--------------

বীরসিংহ গ্রামে ২০১১ খ্রিস্টাব্দের জনগণনা অনুযায়ী ৬৫১টি পরিবারে জনসংখ্যা ছিল ৩০২৬ জন, তার মধ্যে ১,৫৮৮ জন পুরুষ এবং ১,৩৪৮ জন মহিলা।
গ্রামে ১১.৩০ শতাংশ ছ-বছরের কম বয়সের শিশু আছে, মহিলা-পুরুষ অনুপাত হল ১০০০ পুরুষ পিছু ৯০৬ জন মহিলা, যেখানে পশ্চিমবঙ্গ রাজ্যের ওই অনুপাত বেশি, ১০০০ জনে ৯৫০। অন্যদিকে শিশুর অনুপাত পশ্চিমবঙ্গের ৯৫৬ সংখ্যার থেকে বেশি, অর্থাৎ ১,০১২।
২০১১ খ্রিস্টাব্দের জনগণনা অনুযায়ী বীরসিংহ গ্রামে সাক্ষরতার হার পশ্চিমবঙ্গের তুলনায় বেশি। পশ্চিমবঙ্গে এই হার ৭৬.২৬ শতাংশ, সেই অনুপাতে বীরসিংহের সাক্ষরতার হার ৮৭.৩০ শতাংশ, পুরুষদের ক্ষেত্রে ৯২.৫২ শতাংশ মহিলাদের ক্ষেত্রে ৮১.৪৪ শতাংশ।
একজন নির্বাচিত জনপ্রতিনিধি সরপঞ্চ (গ্রামসভার প্রধান) বীরসিংহ গ্রাম শাসন করেন। গ্রাম পঞ্চায়েত বীরসিংহ, পিনকোড ৭২১২৫৬, পার্শ্ববর্তী গ্রাম খড়ার। ঘাটাল মহকুমা কেন্দ্রীয় কার্যালয় থেকে বীরসিংহ ১৩.৯ কিমি পথ। গ্রাম থেকে সরাসরি বেসরকারি বাস পাওয়া যায়। ৫-১০ কিমি দূরত্বে সরকারি বাস পাওয়া যায়। রেল স্টেশন ১০ কিমি থেকে বেশি দূরে। বীরসিংহ গ্রামে বীরসিংহ ভগবতী হাই স্কুল (উচ্চ মাধ্যমিক) এবং বীরসিংহ বিদ্যাসাগর বালিকা বিদ্যাপীঠ এই দুটো উচ্চ বিদ্যালয় আছে।

বীরসিংহে ঈশ্বরচন্দ্র বিদ্যাসাগরের দ্বিশততম জন্মজয়ন্তী শুরু
-----------------------------------------------------------

২০২০ খ্রিস্টাব্দে পশ্চিমবঙ্গ সরকারের উদ্যোগে পণ্ডিত ঈশ্বরচন্দ্র বিদ্যাসাগরের দ্বিশততম জন্মজয়ন্তীর অনুষ্ঠান শুরু করেন মুখ্যমন্ত্রী মমতা বন্দ্যোপাধ্যায়; ঈশ্বরচন্দ্রের জন্মস্থান পশ্চিম মেদিনীপুরের বীরসিংহ গ্রামে এই অনুষ্ঠান সাড়ম্বরে পালিত হয়। সপ্তাহব্যাপী অনুষ্ঠানের শুরু হয় বীরসিংহ গ্রাম থেকেই। বীরসিংহ গ্রামকে রাজ্যের এক পর্যটন কেন্দ্র হিসেবে গড়ে তোলার কথা ঘোষণা করেন মুখ্যমন্ত্রী।

বীরসিংহে বিদ্যাসাগর মেলা
------------------------

বীরসিংহ গ্রামে প্রতি বছর ঈশ্বরচন্দ্র বিদ্যাসাগরের জন্মদিন উপলক্ষ্যে বিদ্যাসাগর মেলার আয়োজন করে বঙ্গীয় সাক্ষরতা প্রসার সমিতি। ২০২০ খ্রিস্টাব্দে ঈশ্বরচন্দ্রের দ্বিশততম জন্মজয়ন্তীতে বীরসিংহে নানা অনুষ্ঠানের আয়োজন করা হয়েছিল।

বিশিষ্ট অধিবাসী
---------------

* ঈশ্বরচন্দ্র বিদ্যাসাগর

চিত্রসমূহ
---------

বীরসিংহ গ্রামে ঈশ্বরচন্দ্রের বাড়ির মূল ফটকবীরসিংহ বিদ্যাসাগর মেমোরিয়াল হল

তথ্যসূত্র
---------

1. ↑
2. ↑
3. ↑
4. ↑
5. ↑  "বিদ্যাসাগর-জয়ন্তীতে দিনভর নানা অনুষ্ঠান"। *EI Samay*। সংগ্রহের তারিখ ১৭ জুলাই ২০২০।
6. ↑  সংবাদদাতা, নিজস্ব। "ঝুমিতে সেতু চাই, দাবি মন্ত্রীর কাছে"। *anandabazar.com*। সংগ্রহের তারিখ ১৭ জুলাই ২০২০।
এই নিবন্ধটি পুরুষ দল সম্পর্কে। নারী দলের জন্য রেউনিওঁ জাতীয় নারী ফুটবল দল দেখুন।

**রেউনিওঁ জাতীয় ফুটবল দল** (ফরাসি: Sélection de la Réunion de football, ইংরেজি: Réunion national football team) হচ্ছে আন্তর্জাতিক ফুটবলে রেউনিওঁয়ের প্রতিনিধিত্বকারী পুরুষদের জাতীয় দল, যার সকল কার্যক্রম রেউনিওঁয়ের ফুটবলের সর্বোচ্চ নিয়ন্ত্রক সংস্থা রেউনিওঁ ফুটবল লীগ দ্বারা নিয়ন্ত্রিত হয়। এই দলটি ১৯৯২ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৭ সালে, রেউনিওঁ প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে রেউনিওঁ মাদাগাস্কারের কাছে ৪–২ গোলের ব্যবধানে পরাজিত হয়েছে।

৭,৫০০ ধারণক্ষমতাবিশিষ্ট জঁ-ইভুলা স্টেডিয়ামে *ক্লাব আর* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় রেউনিওঁয়ের সেঁ দেনিতে অবস্থিত। বর্তমানে এই দলের ম্যানেজারের দায়িত্ব পালন করছেন জঁ-পিয়ের বাদে এবং অধিনায়কের দায়িত্ব পালন করছেন সেঁ-পিয়েরের আক্রমণভাগের খেলোয়াড় মামুদু দিয়ালো।

ফিফার সদস্যপদ না থাকার ফলে রেউনিওঁ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে রেউনিওঁ এপর্যন্ত একবারও অংশগ্রহণ করেনি।

ফার্বিস মার্বোয়া, ইয়োহান বুলার, মামুদু দিয়ালো, থিয়েরি গোরে এবং জঁ-মিশেল ফঁতোয়ার মতো খেলোয়াড়গণ রেউনিওঁয়ের জার্সি গায়ে মাঠ কাঁপিয়েছেন।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে রেউনিওঁর কোন স্থান নেই। অন্যদিকে, বিশ্ব ফুটবল এলো রেটিংয়ে রেউনিওঁর সর্বোচ্চ অবস্থান হচ্ছে ১০৫তম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ১৫৪। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ১০৮ | বৃদ্ধি ১ |  উত্তর কোরিয়া | ১৩৭৫ |
| ১০৮ | হ্রাস ৩ |  কেনিয়া | ১৩৭৫ |
| ১১০ | হ্রাস ১০ |  ভিয়েতনাম | ১৩৭০ |
| ১১০ | বৃদ্ধি ৩ |  রেউনিওঁ | ১৩৭০ |
| ১১২ | বৃদ্ধি ১২ |  ত্রিনিদাদ ও টোবাগো | ১৩৬১ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৬ এপ্রিল ২০২৩। সংগ্রহের তারিখ ৬ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "World Football Elo Ratings: Réunion"। *eloratings.net*। World Football Elo Ratings। ১৫ আগস্ট ২০১৮। সংগ্রহের তারিখ ১৫ আগস্ট ২০১৮।

বহিঃসংযোগ
---------

* প্রাতিষ্ঠানিক ওয়েবসাইট (ফরাসি)
নাট্যসম্রাজ্ঞী **সরযূবালা দেবী** ( জানুয়ারি  ১৯১২ ― ২২ জুলাই ১৯৯৪) ছিলেন একজন খ্যাতনামা বাঙালি অভিনেত্রী ও গায়িকা।

প্রারম্ভিক জীবন
---------------

সরযূবালার জন্ম ১৯১২ খ্রিস্টাব্দের জানুয়ারিতে বৃটিশ ভারতের অধুনা পশ্চিমবঙ্গের উত্তর চব্বিশ পরগনা জেলার আড়িয়াদহে। তার পিতা ভূতনাথ দত্ত। শৈশবে তার পিতৃবিয়োগ ঘটে। তাই সংসারের প্রয়োজনে মাত্র নয় বৎসর বয়সে সরযূবালা নাট্যমঞ্চে যোগ দেন।

কর্মজীবন
--------

সরযূবালা এমিনেন্ট থিয়েটারে *কুমারসিংহ* নাটকে এক ভিক্ষু বালকের চরিত্রে প্রথম অভিনয়ে গায়কের ভূমিকায় গান গেয়েছিলেন ― পুরস্কার পেয়েছিলেন পাঁচ টাকা আর একটি সোনার মেডেল। তারপর তিনি  নির্মলেন্দু লাহিড়ীর ভ্রাম্যমাণ 'নিউ মনমোহন থিয়েটার'-এ পেশাদার দলে যুক্ত হন। তিনি 'মীরাবাঈ' নাটকে কৃষ্ণচরিত্রে অভিনয় করে বিপুল খ্যাতি অর্জন করেন। তিনি নিজের প্রতিভা আর পরিচালকের বিশেষ যত্নে সমসাময়িক  কুসুমকুমারী এবং তারাসুন্দরীর মতো বিশিষ্ট অভিনেত্রীরূপে স্বীকৃতি লাভ করেন। পরে নির্মলেন্দুর সঙ্গে তার বিবাহ হয়েছিল, যদিও তা দীর্ঘস্থায়ী হয়নি। *মীরাবাঈ* নাটকের পর ভ্রাম্যমাণ দল ছেড়ে তিনি দানীবাবুর দলে যোগদান করেন। চৌদ্দ বৎসর বয়সে তিনি *দক্ষযজ্ঞ* নাটকে দানীবাবুর সাথে *সতী*-র ভূমিকায় অভিনয় করেন। ঐ সময়েই তিনি *বিষবৃক্ষ* নাটকে *কুন্দনন্দিনী*র ভূমিকায় অভিনয় করে ব্যাপক প্রশংসা লাভ করেন। তিনি  শিশিরকুমার ভাদুড়ী এবং  দুর্গাদাস বন্দ্যোপাধ্যায়ের মতো অভিনেতার সাথে *চন্দ্রশেখর*, *গৈরিক পতাকা*, *মৃগয়া* , মহুয়া এবং *শ্যামলী* প্রভৃতি নাটকে  নায়িকার ভূমিকায়  অভিনয় করেন। তার অভিনীত চরিত্রগুলোর মধ্যে দ্বিজেন্দ্রলাল রায়ের *শাজাহান* নাটকে *জাহানারা* এবং শচীন সেনগুপ্তর *সিরাজদ্দৌল্লা* নাটকে *লুৎফা* চরিত্র বিশেষভাবে উল্লেখযোগ্য।

রঙ্গমঞ্চে অভিনয় ছাড়াও তিনি ছায়াছবিতেও অভিনয় করেছেন। জ্যোতিষ বন্দ্যোপাধ্যায়ের পরিচালনায় দ্বিতীয় বাংলা সবাক চিত্র *ঋষির প্রেম* এবং ম্যাডানের প্রথম সবাক চিত্র *কৃষ্ণকান্তের  উইল*-এ *রোহিনী*-র ভূমিকায় অভিনয় করেন।

তিনি কৃষ্ণচন্দ্র দে ও কাজী নজরুল ইসলামের কাছে সঙ্গীত শিক্ষা নেন ও গান করতেন।

পুরস্কার ও সম্মাননা
-------------------

তিনি কর্মজীবনে বহু পুরস্কার ও সম্মানে ভূষিত হয়েছেন। রঙ্গমঞ্চে সফল অভিনয়ের স্বীকৃতিস্বরূপ তিনি *নাট্যসম্রাজ্ঞী* অভিধায় ভূষিত হয়েছেন। ১৯৭০ খ্রিস্টাব্দে ভারত সরকারের সংগীত নাটক অকাদেমি পুরস্কার, ১৯৮৪ খ্রিস্টাব্দে পশ্চিমবঙ্গ নাট্য আকাদেমির দীনবন্ধু পুরস্কার লাভ করেন।  কলকাতা বিশ্ববিদ্যালয়ের তরফে বিশেষ স্বর্ণপদক লাভ করেন।

মৃত্যু
------

নাট্যসম্রাজ্ঞী সরযূবালা ১৯৯৪ খ্রিস্টাব্দের ২২শে জুলাই পরলোক গমন করেন।

তথ্যসূত্র
---------

1. ↑  *Cultural News from India* (ইংরেজি ভাষায়)। Indian Council for Cultural Relations.। ১৯৭৭। পৃষ্ঠা ৩৮।
2. 1 2   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয়  খণ্ড, সাহিত্য সংসদ, কলকাতা, জানুয়ারি  ২০১৯ পৃষ্ঠা ৪২১,৪২২, আইএসবিএন ৯৭৮-৮১-৭৯৫৫-২৯২-৬
3. 1 2 3  দুলাল ভৌমিক (২০১২)। "সরযূবালা দেবী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**রাষ্ট্রদ্রোহিতায় প্ররোচণা** এক ধরনের অপরাধ যাতে অপরাধী জ্ঞাতসারে তার কথা, রচনা বা আচরণের মাধ্যমে ঘৃণা, অসন্তোষ বা অবাধ্যতা সৃষ্টির মাধ্যমে কোনও বৈধ সরকার বা কর্তৃপক্ষকে উৎখাত বা ধ্বংস করার উদ্দেশ্যে কোনও গোলযোগ, বিশৃঙ্খলা, গণবিদ্রোহ, গণ-অভ্যুত্থান বা সহিংস কর্মকাণ্ড ঘটাতে সাধারণ জনগণকে উস্কানি দেয়, উৎসাহিত করে, উত্তেজিত করে বা প্ররোচিত করে। যেহেতু এটি সরকার বা রাষ্ট্রের বিরুদ্ধে সংগঠিত হওয়াতেই সীমাবদ্ধ, প্রত্যক্ষভাবে সরকার উৎখাতের কর্মকাণ্ডে অংশগ্রহণ নয়, তাই এটি অপেক্ষাকৃত গুরুতর অপরাধ রাষ্ট্রদ্রোহিতার চেয়ে এক ধাপ নিচের একটি অপরাধ হিসেবে গণ্য হয়। রাষ্ট্রদ্রোহিতায় প্ররোচণার শাস্তি দেশভেদে ভিন্ন হয়ে থাকে। তবে বহু বছরের এমনকি যাবজ্জীবন কারাদণ্ড প্রদান করা হতে পারে।

মার্কিন যুক্তরাষ্ট্রে কোনও বিশেষ পতাকা প্রদর্শন, কিংবা কোনও বিশেষ আন্দোলন যেমন শ্রমিক সংঘবাদ, নৈরাজ্যবাদ বা সাম্যবাদের পক্ষে প্রচারণা চালানোকে কখনও কখনও রাষ্ট্রদ্রোহিতায় প্ররোচণা হিসেবে ঘোষণা করা হয়েছে। তবে সাম্প্রতিককালে দেশটির আদালতগুলিতে রাষ্ট্রদ্রোহিতায় প্ররোচণার অপরাধে কাউকে অভিযুক্ত করার আগে বেশ কিছু শর্তে উত্তীর্ণ হওয়ার পক্ষে মত দিয়েছে, যাতে মতপ্রকাশের অধিকার সংক্রান্ত সাংবিধানিক প্রতিশ্রুতিগুলি যেন খর্ব না হয়।

তথ্যসূত্র
---------

1. ↑  Jonathan Law, সম্পাদক (২০১৮), *A Dictionary of Law* (৯ম সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Kermit L. Hall (২০০২), *The Oxford Companion to American Law*, Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হাটার পথ দেখুন
রাতে রেনবো ব্রিজ, সাদা বাতি জ্বলছে।
রেইনবো ব্রিজ জাপানের রাজধাণী ও বৃহত্তম শহর টোকিওর একটি সাসপেনশন সেতু। এটি কাওয়াসাকি হ্যভি ইন্ডাস্ট্রিজ দ্বারা নির্মিত, ১৯৮৭ সালে সেতুটির নির্মাণ শুরু এবং ১৯৯৩ সালে নির্মান সম্পন্ন হয়।  সেতুটি ৭৯৮ মিটার (২,৬১৮ ফুট) দীর্ঘ এবং ৫৮০ মিটার (১,৯০৩ ফিট) এর প্রধান স্প্যানিশ বিশিষ্ট।  আনুষ্ঠানিকভাবে "শূটো এক্সপ্রেসওয়ে নম্বর ১১ ডাইবা রুট - টোকিও সংযোগকারী সেতুর পোর্ট" নামে পরিচিত, এবং "রেনবো ব্রিজ" নামের নামটি জনসাধারণের দ্বারা নির্ধারিত হয়।

সেতুটি সমর্থনকারী টাওয়ারটি সাদা রঙের, যা ওডায়বা থেকে দেখা যায় কেন্দ্রীয় টোকিওর আকাশসীমায় সুস্পষ্টভাবে নির্মিত। দিনের মধ্যে প্রাপ্ত সৌর শক্তি ব্যবহার করে প্রতি রাতে লাল, সাদা ও সবুজ তিনটি ভিন্ন রঙের আলোকে আলোকিত করা হয় সেতুটিকে।

সেতুটি মূল ভূখন্ডে তামাচি স্টেশন (জেআর ইস্ট) বা শিবাবা-ফিটো স্টেশন (ইউরিকামম) থেকে পায়ে হেঁটে দিয়ে প্রবেশ করা যায়।

অবস্থান
-------

রেইনবো সেতুটি জাপানের টোকিও শহরের মিনাটো এলাকায় অবস্থিত। সেতুটি ৩৫.৫৮ ডিগ্রি উত্তর থেকে ১৩৯.৪৫ ডিগ্রি পূর্বে অবস্থিত। সেতুটি এই এলাকায় টোকিও উপসাগর অতিক্রম করেছে।

ব্যবহার
-------

রেনবো ব্রিজ দুটি ডেকে তিনটি পরিবহন লাইন বহন করে। উপরের ডেকটি শুতো এক্সপ্রেসওয়ে-এর ডাইবা রুট বহন করে, যখন নিম্ন ডেকের কেন্দ্রের অংশ উরিকামোমে দ্রুত ট্রানজিট সিস্টেম, বাইরের দিকে হাঁটার পথ এবং টোকিও প্রিফেকচারাল রুট ৪৮২ মধ্যবর্তী মধ্যে অংশে বহন করে। রুট ৪৮২ পূর্বে ছিল একটি টোল্ড সড়ক, কিন্তু টোলের বিরোধিতার জন্য টোল গ্রহণ বর্তমানে বন্ধ করা হয়েছে। ৫০সিসি ক্ষমতার এর নিচে হালকা মোটরসাইকেল কোনও ডেক বা সেতুর ওয়াকওয়েতে অনুমোদিত নয়। মোটরসাইকেল পল্লী যাত্রীদেরও নিষিদ্ধ করা হয়েছে।

### হাটার পথ

সেতুটির দিটি ডেক বা তলের মধ্যে নিচের ডেকের উত্তর ও দক্ষিণ দিকে সেতুতে দুটি আলাদা ওয়াকওয়ে বা হাটার জন্য পথ নির্ধারিত রয়েছে; উত্তর দিকের হাটার পথ থেকে টোকিও আশ্রয় এবং টোকিও টাওয়ারের দৃশ্য দেখায়, দক্ষিণ দিকে টোকিও শহরের আকাশ এবং মাঝে মাঝে মাউন্ট ফুজি দেখেছে। ওয়াকওয়েগুলি নির্দিষ্ট কয়েক ঘণ্টার মধ্যেই ব্যবহার করা যেতে পারে (গ্রীষ্মে ৯ টা থেকে রাত ৯ টা, শীতকালে সকাল ১০ টা থেকে সন্ধ্যা ৬ টা পর্যন্ত, সময় শেষ হওয়ার ৩০ মিনিট আগে ওয়াকওয়েগুলিতে প্রবেশ করুন।)  বাইসাইকেলগুলি শর্তে অনুমোদিত হয় তারা ধাক্কা (তাদের অশ্বারোহণ করার বিরোধিতা হিসাবে)। নিচের ডেকটিও রাস্তার উভয় পাশে একটি রাস্তার পাশে রয়েছে।

পরিদৃশ্য
--------

ওডায়বা থেকে দেখা যায় রেইনবো ব্রিজ এবং পার্শ্ববর্তী টোকিও এলাকার একটি প্যানোরামিক দৃশ্য

তথ্যসূত্র
---------

1. ↑  ArchiTravel - Kawasaki Heavy Industries  ওয়েব্যাক মেশিনে আর্কাইভকৃত ৬ মে ২০১৬ তারিখে Retrieved October 4, 2015
2. ↑  Structurae - Rainbow Bridge Retrieved October 4, 2015
3. ↑  Rainbow Bridge record broken October 6, 2002  ওয়েব্যাক মেশিনে আর্কাইভকৃত জানুয়ারি ৭, ২০১৯ তারিখে *Japan Times* Retrieved October 4, 2015
4. ↑  "首都高速道路株式会社｜首都高の名所｜レインボーブリッジ"। সংগ্রহের তারিখ ২০০৯-১২-২৬।
5. ↑  Japan National Tourist Organization - Rainbow Bridge Retrieved October 4, 2015
6. ↑  Tokyo Bureau Of Port and Harbour - Rainbow Bridge[*স্থায়ীভাবে অকার্যকর সংযোগ*] Retrieved October 4, 2015 (জাপানি)

বহিঃসংযোগ
---------


উইকিমিডিয়া কমন্সে **রেইনবো সেতু (টোকিও)** সংক্রান্ত মিডিয়া রয়েছে।

* Rainbow Bridge (Metropolitan Expressway Co. Ltd.) (জাপানি)
* *স্ট্রাকচারে* Rainbow Bridge (ইংরেজি) (ইংরেজি)
**বীরনাট্যম** বা **বীরের নৃত্য** ( *বীর* মানে সাহসী; *নাট্যম* মানে নৃত্য) হল অন্ধ্র প্রদেশ রাজ্যের একটি প্রাচীন নৃত্য। এই নৃত্যকলার বিশিষ্ট ধর্মীয় তাৎপর্য রয়েছে।

একটি ধার্মিক আচার হিসাবে বীরনাট্যম নৃত্যশৈলীর সূচনা হয়েছিল। এই নৃত্য শিবমন্দিরে (শৈববাদের প্রমুখ দেবতা) ভগবান শিবের সম্মানে পরিবেশন করা হত।  বীরভদ্রের অনুগামীরা এই বিশেষ ধারার নৃত্য পরিবেশনের জন্য জনপ্রিয়তা অর্জন করেছে। বিশেষ করে ভারতের অন্ধ্রপ্রদেশ রাজ্যে বসবাসকারী **বীরমুস্তি** সম্প্রদায় এই নৃত্য শৈলীর জন্য সুপরিচিত।

**বীরনাট্যম** বা **বীরভদ্র নাট্যম** পূর্ব ও পশ্চিম গোদাবরী, কুরনুল, অনন্তপুর এবং খাম্মাম অঞ্চলের প্রসিদ্ধ নৃত্য। এই নৃত্য প্রধানত পুরুষ নর্তকদের দ্বারা পরিবেশিত হয়।

বীরনাট্যম পরিবেশনের প্রথম পর্যায় হল **বীরভদ্র পাল্লেম**। নৃত্য পরিবেশনার এই পর্যায়ে একটি বিশাল পাত্র যার মধ্যে একটি জ্বলন্ত কর্পূর থাকে, তাকে নিজহাতে ধারন করতে হয় ও নৃত্যের সূচনা করতে হয়। আগুন নিভে না যাওয়া পর্যন্ত নৃত্য চলতে থাকে। এই অনুষ্ঠানের একটি অংশের নাম *খড়গালু আবৃত্তি* , যেখানে একজন পূজারি বীরভদ্রের প্রতিনিধিত্বকারী একটি লম্বা তরবারি ধারণ করে।

এই নৃত্যের দ্বিতীয় পর্যায়টি হল একটি দীর্ঘ পবিত্র খুঁটি ধারণ করা যা বিভূতি (পবিত্র ছাই) দ্বারা চিহ্নিত করা হয়। এই খুটিটি প্রভুর *ধ্বজা স্তম্ভ*-এর প্রতিনিধিত্ব করে। এর উপরে একটি ঘণ্টা বাঁধা থাকে।

এই নৃত্যের তৃতীয় পর্যায়ে অভিনয়শিল্পীরা বর্শা ও ত্রিশূল নিয়ে তাদের গোড়ালি, হাত এবং জিহ্বায় আঘাত করে এবং নৃত্য পরিবেশন করে। নৃত্যের এই পর্যায়কে *নরসম* বলা হয়। নর্তকরা রঙিন হাঁটু অবধি লম্বা ধুতি পরিধান করে। তাদের সমস্ত শরীরে বিভূতি মাখা থাকে। এই নৃত্যের প্রধান সহায়ক যন্ত্র হল *বীরানম* বা *ওয়ার-ড্রাম* যা আসলে যুদ্ধ উদঘোষনায় ব্যবহৃত দামামা জাতীয় বাদ্যযন্ত্র। এই নৃত্যের প্রধান বাদ্যযন্ত্র *বীরনাম*। এই বাদ্যযন্ত্রের তালে তালে নর্তকরা বিভিন্ন পর্যায়ে বীরনাট্যম নৃত্য পরিবেশনা করে।

তথ্যসূত্র
---------

1. ↑  "Veeranatyam Dance"
**রেইনবো জলপ্রপাত** হল একটি মনোরম জলপ্রপাত যা কালেজ টি এস্টেট, দার্জিলিং, ভারতের পশ্চিমবঙ্গে অবস্থিত। গভীর বন, চা বাগান এবং কালেজ উপত্যকায় ঘেরা এই জলপ্রপাতটি রংধনু গঠনের জন্য পরিচিত, যা জলের ফোঁটার মধ্য দিয়ে সূর্যালোক ফিল্টার করার কারণে একটি রৌদ্রোজ্জ্বল দিনে দৃশ্যমান হয়। জলপ্রপাতটির নামকরণ করা হয়েছে ইন্দ্রেনি চাঙ্গো বা রেইনবো জলপ্রপাত, নেপালি শব্দ "ইন্দ্রেনি", যার অর্থ রংধনু। রেনবো জলপ্রপাতের জল তাজা এবং বিশুদ্ধ, এটি পান করা নিরাপদ।

অবস্থান
-------

রেইনবো জলপ্রপাতটি ভারতের পশ্চিমবঙ্গের দার্জিলিং এর কালেজ টি এস্টেটের গভীর বন ও চা বাগানে ঘেরা মন্দির গাঁও গ্রামে অবস্থিত। জলপ্রপাতটি কালেজ উপত্যকার গভীর খাদের মধ্য দিয়ে প্রবাহিত হয়েছে এবং এটি বেশ মনোরম।

রামধনু গঠন
----------

জলপ্রপাতটির নাম, রেইনবো জলপ্রপাত, যথাযথভাবে দেওয়া হয়েছে কারণ দর্শকরা ভাগ্যবান হলে জলপ্রপাত জুড়ে রংধনু গঠনের সুন্দর দৃশ্য উপভোগ করতে পারে। একটি রৌদ্রোজ্জ্বল দিনে, জলের ফোঁটাগুলির মধ্য দিয়ে সূর্যের আলো জলপ্রপাতটিতে একটি রংধনু তৈরি করে। এই প্রাকৃতিক ঘটনাটি জলপ্রপাতটির সৌন্দর্যকে বাড়িয়ে তোলে এবং এটি পর্যটকদের জন্য একটি জনপ্রিয় আকর্ষণ করে তোলে।

করণীয়
------

রেইনবো জলপ্রপাতের সেরা জিনিসগুলির মধ্যে একটি হল ট্রেকিং। দর্শনার্থীরা জলপ্রপাতটিতে একটি ট্রেক করতে এবং প্রকৃতির সৌন্দর্য, গভীর বন এবং চা বাগান উপভোগ করতে পারে। ট্রেকটি বেশ চ্যালেঞ্জিং, এবং দর্শকদের এটি সম্পূর্ণ করার জন্য শারীরিকভাবে ফিট হতে হবে।

দেখার জন্য আদর্শ সময়
---------------------

রেইনবো জলপ্রপাত দেখার আদর্শ সময় হল গ্রীষ্মকালে, কারণ আবহাওয়া মনোরম এবং জলপ্রপাতটি পূর্ণ প্রবাহে রয়েছে। বর্ষা মৌসুম ভ্রমণের জন্য উপযুক্ত সময় নয় কারণ প্রবল স্রোতের কারণে জলপ্রপাতটি খুব বিপজ্জনক হয়ে ওঠে। শীতকালে, জলপ্রপাত জমে যেতে পারে, এটি কম আকর্ষণীয় করে তোলে।

কেন রেইনবো জলপ্রপাতে যাবেন
--------------------------

রেইনবো জলপ্রপাত হল পশ্চিমবঙ্গের সবচেয়ে অত্যাশ্চর্য জলপ্রপাতগুলির মধ্যে একটি, এবং অপ্রকৃত প্রকৃতির মধ্যে এর নির্জন অবস্থান এটিকে শান্তি সন্ধানকারী, প্রকৃতিপ্রেমীদের এবং রোমাঞ্চ এবং রোমাঞ্চের আকাঙ্ক্ষাকারীদের জন্য একটি আদর্শ গন্তব্য করে তোলে। স্থানটি একটি শান্ত পরিবেশ প্রদান করে যেখানে দর্শনার্থীরা প্রকৃতির সৌন্দর্যে বিশ্রাম নিতে পারে। জলপ্রপাতের অপরিচ্ছন্ন পরিবেশ এবং রংধনুর ঘনিষ্ঠ সাক্ষাত এটিকে পর্যটকদের জন্য একটি মন্ত্রমুগ্ধ করে তোলে। শহুরে একঘেয়েমি থেকে বিরতি চাওয়ার জন্য এটি একটি আদর্শ গন্তব্য।

উপসংহার
-------

রেইনবো জলপ্রপাত হল একটি সুন্দর প্রাকৃতিক আশ্চর্য যা কালেজ টি এস্টেট, দার্জিলিং, পশ্চিমবঙ্গে অবস্থিত। রৌদ্রোজ্জ্বল দিনে দৃশ্যমান রংধনু গঠনের কারণে জলপ্রপাতটির নাম রেইনবো জলপ্রপাত। স্থানটি একটি শান্ত পরিবেশ প্রদান করে যেখানে দর্শনার্থীরা বিশ্রাম নিতে পারে এবং প্রকৃতির সৌন্দর্য উপভোগ করতে পারে। জলপ্রপাত দেখার সর্বোত্তম সময় হল গ্রীষ্মকালে, এবং দর্শকরা ট্রেকিং এবং অন্যান্য ক্রিয়াকলাপে লিপ্ত হতে পারে। রামধনু জলপ্রপাত শান্তিপ্রার্থী, প্রকৃতিপ্রেমী এবং যারা রোমাঞ্চ ও দুঃসাহসিক কাজ করতে চায় তাদের জন্য একটি আদর্শ গন্তব্য।

তথ্যসূত্র
---------

বহিঃসংযোগ
---------


উইকিমিডিয়া কমন্সে **রেইনবো জলপ্রপাত** সংক্রান্ত মিডিয়া রয়েছে।
**চন্দ্রাবতী মন্দির** বাংলাদেশের কিশোরগঞ্জ জেলায় অবস্থিত বাংলা আদি মহিলা কবি খ্যাত চন্দ্রাবতীর স্মৃতিবাহী একটি স্থাপনা। চন্দ্রাবতী বাংলা সাহিত্যের ইতিহাসে প্রথম বাঙালি মহিলা কবি হিসেবে সুবিখ্যাত। চন্দ্রাবতী মন্দির বাংলাদেশের প্রত্নতাত্ত্বিক অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। প্রকৃতপক্ষে মন্দিরটি একটি শিব মন্দির। কিশোরগঞ্জ সদর উপজেলাধীন মাইজখাপন ইউনিয়নের কাচারীপাড়া গ্রামে ফুলেশ্বরী নদীর তীরে শিবমন্দিরটির অবস্থান।

ইতিহাস
------

ষোড়শ শতকের মনসা মঙ্গলের বিখ্যাত কবি দ্বিজ বংশীদাসের কন্যা ও বঙ্গের আদি মহিলা হলেন চন্দ্রাবতী। চন্দ্রাবতী শিবমন্দিরটি বস্তত তাঁর বহু কাহিনী ও ঘটনাকে ধারণ করে। ষোড়শ শতকের দ্বিতীয় ভাগে কবি চন্দ্রাবতীর জন্য নির্মিত হয় এই মন্দিরটি। কবি চন্দ্রাবতী ছিলেন অত্যন্ত প্রতিভাধারী ও সম্ভাবনাময় সাহিত্যিক। নয়নঘোষ প্রনীত পালাগান ‘চন্দ্রাবতী’ থেকে জানা যায় যে, কৈশোরে চন্দ্রাবতী ও স্থানীয় এক ব্রাহ্মনযুবক জয়ানন্দের মধ্যে মনের আদান-প্রদান হয়। তাদের এ ভালবাসার কথা চন্দ্রাবতীর পিতা বংশীদাস মেনে নেন। কথা অনুযায়ী তাদের মধ্যে তিনি বিয়ের ব্যবস্থাও করেন। কিন্তু পরিশেষ জয়ানন্দ কথা অনুযায়ী বিয়ে না করে অপর এক মুসলিম রমণী কমলাকে বিয়ে করেন। এই বিয়ের জন্য জয়ানন্দ ধর্মান্তরিত হন। এই ঘটনায় চন্দ্রাবতী ভীষণভাবে ভেঙে পড়েন। তিনি পিতার কাছে এসময় তাঁর উপাসনার জন্য একটি মন্দির প্রতিষ্ঠার জন্য অনুরোধ করেন। এছাড়া চন্দ্রাবতী সিদ্ধান্ত নেন তিনি চিরকুমারী থাকবেন। তাঁর পিতা কন্যার আবদার অনুযায়ী ফুলেশ্বরী নদী তীরে একটি মন্দির প্রতিষ্ঠা করেন। সে অবধি এটি চন্দ্রাবতী মন্দির নামে দাঁড়িয়ে আছে ফুলেশ্বরী নদীতীরে।

বিবরণ
-----

চন্দ্রাবতী মন্দিরিটি আকৃতিতে অষ্টভুজাকৃতির। মন্দিরের উচ্চতা প্রায় ৩২ ফুট। এর আত বাহুর প্রতিটির দৈর্ঘ্য ৮ ফুট। মন্দিরের নিচতলায় আছে একটি কক্ষ ও তাতে প্রবেশের পথ। কক্ষের ভেতরে রয়েছে ৭টি কুলুঙ্গি। মন্দিরের দ্বিতীয় তলাতে আছে একটি প্রশস্ত কুলুঙ্গি এবং পোড়ামাটির সুদৃশ্য কাজ। দ্বিতীয় তলা থেকেই মন্দিরটি ক্রমশ সরু হয়ে ৩২ ফুট পর্যন্ত উচ্চতায় গিয়ে শেষ হয়েছে। এর চূড়ায় রয়েছে ১৯৯০ এর দশকে প্রত্নতত্ত্ব মন্দিরটির কিছু অংশ সংস্কার করে।

চিত্রশালা
---------

* 
* 
* 
* 
*

আরও দেখুন
---------

* বাংলাদেশের প্রত্নতাত্ত্বিক স্থানের তালিকা

তথ্যসূত্র
---------

1. 1 2 3  "জেলার ঐতিহাসিক ও দর্শণীয় স্থান"। কিশোরগঞ্জ জেলা প্রশাসন। ১৭ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৬।

বহিঃসংযোগ
---------

* কিশোরগঞ্জ জেলার ঐতিহাসিক ও দর্শণীয় স্থান
মাদ্রাজ ও দক্ষিণ মারাঠা রেলওয়ের মানচিত্র
**মাদ্রাজ ও দক্ষিণ মারাঠা রেলওয়ে** একটি রেল কোম্পানি ছিল, যা দক্ষিণ ভারতে কার্যক্রম পরিচালনা করত। এটি ১৯০৮ সালের ১লা জানুয়ারি মাদ্রাজ রেলওয়ে ও সাউদার্ন মারাঠা রেলওয়েকে একীভূত করে প্রতিষ্ঠিত হয়েছিল।

[[চিত্র:Beypore Railway Station, Chaliyam.jpg|thumb|left|মালাবার জেলার চালিয়ামের বেপুর রেলওয়ে স্টেশন, যা অল্প কিছুকালের জন্য মাদ্রাজ রেলওয়ের পশ্চিম রেল প্রান্তিক ছিল।
প্রাথমিকভাবে রেলওয়েটির সদর দফতর মাদ্রাজের রায়পুরমে ছিল, কিন্তু পরে এরম্বুরে একটি নবনির্মিত ভবনে স্থানান্তরিত করা হয়, যা ১৯২২ সালের ১১ই ডিসেম্বর উদ্বোধন করা হয়েছিল। রেলওয়ের ব্যবস্থাপনা ১৯৪৪ সালের ১ এপ্রিল ভারত সরকার সরাসরি গ্রহণ করে। মাদ্রাজ ও দক্ষিণ মারাঠা রেলওয়ে, দক্ষিণ ভারতীয় রেলওয়ে এবং মহীশূর রাজ্য রেলওয়েকে ১৯৫১ সালের ১৪ই এপ্রিল একীভূত করে দক্ষিণ রেলওয়ে গঠন করা হয়, যা ভারতীয় রেলের ১৮ টি জোন বা অঞ্চলের একটি।

তথ্যসূত্র
---------

1. ↑  *Railways*। *The Cambridge Economic History of India, Vol 2, page 755*। Orient Longmans Private Limited। ২০০৫। আইএসবিএন 9788125027317। সংগ্রহের তারিখ ২৮ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Chapter 1 - Evolution of Indian Railways-Historical Background"। Ministry of Railways website। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
*কৃষ্ণ তাদের বস্ত্ৰহরণ করলে কাকুতি করতে থাকা অবস্থায় গোপীরা*, ঈশ্বর ভাগবত পুরাণ ১৫৬০
**গোপী** (गोपी) হল সংস্কৃত ভাষার শব্দ *গোপাল* থেকে উদ্ভূত যার অৰ্থ হচ্ছে গো পালক বা গরুর লালন-পালনকৰ্তা। হিন্দু ধৰ্মের বৈষ্ণবমতের আখ্যানসমূহে *গোপিকা* (*গোপী*র স্ত্ৰীবাচক রুপ) শব্দ গোয়ালিনীদের(পশুপালনে জড়িত বালিকা) এক বিশেষ গোষ্ঠীদের বুঝাতে বহুলভাবে ব্যবহৃত হয়। ভাগবত পুরাণ ও অন্যান্য পুরাণে বৰ্ণিত ব্যাখ্যা অনুসারে এই বালিকাগণ ভগবান কৃষ্ণের প্ৰতি নিঃশ্চৰ্ত ও অচলা ভক্তি প্ৰেমে সমর্পিত ছিল। এই বালিকাবৃন্দের মধ্যে রাধা ( রাধিকা হিসেবেও পরিচিত) কে হিন্দুদের বহু ধৰ্মীয় পরম্পরাতে বিশেষ করে গৌড়ীয় বৈষ্ণবমতে উচ্চ শ্ৰদ্ধাপূৰ্ণ স্থান ও গুৰুত্ব প্ৰদান করা হয়।  গৌড়ীয় বৈষ্ণবমতে বৃন্দাবনের ১০৮ গোপিকার উল্লেখ আছে। উল্লেখ্য যে, রাধা ও অন্য গোপীদের *গোয়ালিনী* হিসেবে অভিহিত করা হয়। যদিও বৈষ্ণবমতের ধৰ্মতাত্ত্বিক গূঢ়াৰ্থ অনুসারে তারা পরম-পুরুষ শ্ৰীকৃষ্ণের চিরন্তন সেবিকা। এই গোয়ালিনীগণ অভ্যন্তরীণ (আন্তঃ) শক্তি বা *অন্তঃরঙ্গ শক্তি ও* পরম-পুরুষ ঈশ্বরের আন্তঃ-শক্তির বিস্তার। 

অক্সফৰ্ডের বডলিয়ান গ্রন্থাগারে থাকা কৃষ্ণ ও গোপীগণ ১৮ শতকের জলরঙ চিত্র

প্ৰসিদ্ধ গোপীগণ
---------------

গোয়ালিনীদের সাথে বিহাররত কৃষ্ণ ১৭৩০
বৃন্দাবনে গোপীর সংখ্যা গৌড়ীয় বৈষ্ণবমতে ১০৮ ধরা হয়। *কৃষ্ণ চরিত* মতে এই সংখ্যা ১৬,০০০। ভক্তিপ্ৰেমের নিদৰ্শন বহনকারী গোপীবৃন্দ বৃন্দাবনের অবিনশ্বর আবাসী। রাধা বা রাধিকাকে বৃন্দাবনের রাণী হিসেবে গণ্য করা হয় ও প্ৰায়ই রাধারাণী হিসেবে আখ্যা দেয়া হয়। গোপীগণকে তিনটি ভাগে বিভক্ত করা যায়: কৃষ্ণের প্ৰায় সমবয়সী বান্ধবী গোপীবৃন্দ; দাসী গোপীবৃন্দ ও বাৰ্তাবাহিকা গোপীবৃন্দ। কৃষ্ণের সমসাময়িক প্ৰথম গোষ্ঠীর গোপীগণ সকলে বেশি মহিমামণ্ডিত (*বরিষ্ঠ*); দ্বিতীয় গোষ্ঠীর গোপীগণ সকলে তার দাসীস্বরুপ ও দ্বিতীয় সবচেয়ে মহিমামণ্ডিত (*বড়*) ও তৃতীয় গোষ্ঠীর বাৰ্তাবাহিকা গোপীগণের স্থান তাদের পরে। *বরিষ্ঠ* গোষ্ঠীর গোপীগণ সকলে বেশি প্ৰসিদ্ধ। তাদের মধ্যে রাধা কৃষ্ণের চিৰন্তন অন্তরঙ্গ প্ৰাণের সখী। *দিব্য-যুগলের* (কৃষ্ণ-রাধা) প্ৰেমের সমকক্ষতা বিশ্বব্ৰহ্মাণ্ডে আর নেই।  শ্ৰীমতী রাধারাণীর পর মুখ্য নয় গোপীকে কৃষ্ণের সৰ্বাগ্ৰগণ্য ভক্ত বা সেবিকা হিসেবে গণ্য করা হয়। তাদের নামসমূহ হল:

* ললিতা সখী
* বিশাখা সখী
* চম্পকলতা সখী
* চিত্ৰা সখী
* তুঙ্গবিদ্যা সখী
* ইন্দুলেখা সখী
* রঙ্গদেবী সখী
* সুদেবী সখী
* অনুরাধা সখী
* শ্বেতা সখী

নিঃশর্ত প্ৰেম
-------------

হিন্দু ধৰ্মের বৈষ্ণবীয় ধৰ্মতত্ত্ব অনুসারে গোপীগণের আখ্যানসমূহ *বিশুদ্ধ-ভক্তির* নিদৰ্শন তুলে ধরে। এই বিশুদ্ধ-ভক্তিই হচ্ছে 'ঈশ্বরের(কৃষ্ণ) প্ৰতি সমৰ্পিত সৰ্বোত্তম নিঃশ্চৰ্ত প্ৰেম'। ভাগবত পুরাণের পরের অধ্যায়সমূহে কৃষ্ণের বৃন্দাবন লীলা ও সন্ত উদ্ধবের আখ্যানসমূহে গোপীবৃন্দের কৃষ্ণের প্রতি প্ৰকাশিত স্বতঃস্ফূৰ্ত ও অচলা ভক্তি গভীরভাবর ব্যাখ্যা করা হয়েছে।

তথ্যসূত্ৰ
---------

1. ↑
2. ↑

বহিঃসংযোগ
---------


উইকিমিডিয়া কমন্সে **গোপী** সংক্রান্ত মিডিয়া রয়েছে।

* চিরন্তন বৃন্দাবনের অধিবাসী শ্রীমতি রাধারানী এবং গোপিগণ
* আট প্রধান গোপী(অষ্ট সখি)
* গ্যালারি: রাধা-মাধব এবং আট গোপী
* বৃন্দাবনে যোগপীঠের চিত্র
* শ্রীমতি রাধারানী এবং অন্যান্য ব্যক্তিত্ব  ওয়েব্যাক মেশিনে আর্কাইভকৃত ৩০ আগস্ট ২০২১ তারিখে
**চারোদি** হল ভারতের কর্ণাটক রাজ্যের একটি সম্প্রদায়।   চারোদিরা **মেস্তা (মেস্তা)**, **আচারি**, **কোঙ্কনি আচারি**, **খন্দেকার,** *নায়ক* ইত্যাদি বিভিন্ন নামে পরিচিত।

হিন্দু ধর্মে চারোদী বলে কোনো পৃথক বিভাগ নেই। স্থানীয় ভাষায় 'চর' কথার মানে হল চারটি এবং 'হোদি' কথার অর্থ হল নৌকা। মনে করা হয় এই সম্প্রদায়ের লোকেরা পুরাকালে গোয়ার কোনো অঞ্চল থেকে নৌকায় চড়ে জলপথে যাত্রা করে কর্ণাটকে পৌছান এবং সেখানে চারটি বিভিন্ন উপকূলীয় অঞ্চলে অবতরণ করে বসতি স্থাপন করেছিল। চারোদিরা প্রাথমিকভাবে **মেস্তা** নামে পরিচিত ছিল। তাদের পৈতৃক ভূমি ছেড়ে তারা যখন অন্য স্থানে পাড়ি দেয় তখন যে স্থানে তারা অবতরণ করে তার নামের উপর ভিত্তি করে তারা তাদের সম্প্রদায়ের নাম পরিবর্তন করে নেয়। এদের সাধারণত উত্তর কর্ণাটকে *আচারি* বা *চারোদি* এবং দক্ষিণ কর্ণাটকে *নায়ক* বা *মেস্থ* বলা হয়।  তাদের মধ্যে প্রচলিত লোককথা অনুসারে, তারা গোয়া থেকে সমুদ্রপথে নৌকায় চরে কর্নাটকে বিভিন্ন উপকূলীয় অঞ্চলে এসে বসতি স্থাপন করেছিল। 

ব্রিটিশ রাজের সময় তারা ভারতের "ডিনোটিফাইড ট্রাইব "এর অন্তর্ভুক্ত ছিল।  ঐতিহ্যগতভাবে চারোদিদের পেশা হল কাঠমিস্ত্রি। ভারত স্বাধীনতা লাভ করার পর চারোদিরা কর্ণাটকের অন্যান্য অনগ্রসর শ্রেণীর সম্প্রদায়ের অন্তর্ভুক্ত হয়।  

চারোদিরা সাধারণত কর্ণাটকের শৃঙ্গেরী মাতার ভক্ত। তারা ভগবান শিবেরও উপাসক। স্থানীয়ভাবে ভগবান শিব চারোদি সম্প্রদায়ের লোকেদের মধ্যে রাবলনাথ নামে পরিচিত। গোয়া, ম্যাঙ্গালোর, কুন্দাপুর, গাঙ্গোলি, শিরুর, হোন্নাভার, সিরসি, কারওয়ার, সাগর এবং শিমোগা ইত্যাদি অঞ্চলে চারোদি ও মেস্থ সমাজের লোকেদের নিজস্ব মন্দির ছিল।

তথ্যসূত্র
---------

1. 1 2 3  *Karnataka by Kumar Suresh Singh, B. G. Halbar*। Anthropological Survey of India। ২০০৩। পৃষ্ঠা 384–389। আইএসবিএন 9788185938981।
2. ↑  *Identity, ecology, social organization, economy, linkages and development process: a quantitative profile by Kumar Suresh Singh*। Anthropological Survey of India। ১৯৯৬। পৃষ্ঠা 113,144। আইএসবিএন 978-0-19-563353-5।
3. 1 2 3 4  *Karnataka State gazetteer, Volume 13*। Printed by the Director of Print, Stationery and Publications at the Govt. Press। ১৯৭৩। পৃষ্ঠা 101।
4. 1 2  *A socio-history of ex-criminal communities OBCs by Shyam Singh Shashi, P. S. Varma*। Sundeep Prakashan। ১৯৯১। পৃষ্ঠা 188। আইএসবিএন 9788185067698।
5. ↑  "Central list of OBCs for the state of Karnataka"
ভারতীয়দের শিক্ষাব্যবস্থার অগ্রদূত মাওলানা আব্দুল কালাম আজ়াদ
স্বাধীন ভারতের প্রথম শিক্ষামন্ত্রী মাওলানা আবুল কালাম আজাদের জন্মবার্ষিকী স্মরণে ভারতে **জাতীয় শিক্ষা দিবস** পালন করা হয়। আবুল কালাম আজাদ ১৫ আগস্ট ১৯৪৭ থেকে ১৯৫৮ সালের ২ ফেব্রুয়ারি অবধি দায়িত্ব পালন করেছিলেন। ভারতের জাতীয় শিক্ষা দিবস প্রতি বছর ১১ নভেম্বর পালিত হয় । 

মানবসম্পদ উন্নয়ন মন্ত্রণালয় ১১ ই সেপ্টেম্বর ২০০৮ এ ঘোষণা করেছিল, "ভারতের এই মহান পুত্রের জন্মদিন উদ্‌যাপনের মন্ত্রণালয় সিদ্ধান্ত নিয়েছে ভারতে শিক্ষাব্যবস্থায় তাঁর অবদানের কথা স্মরণ করে। ২০০৮ সাল থেকে প্রতিবছর ১১ নভেম্বর থেকে এটিকে ছুটি ঘোষণা না করে জাতীয় শিক্ষা দিবস হিসাবে উদযাপিত করা হবে। "দেশের সমস্ত শিক্ষাপ্রতিষ্ঠানে সাক্ষরতার গুরুত্ব এবং শিক্ষার সকল দিকের প্রতি দেশের অঙ্গীকারের স্লোগান, সিম্পোজিয়া, প্রবন্ধ-রচনা, শ্রুতিমধুরতা প্রতিযোগিতা, ব্যানার কার্ড সহ ওয়ার্কশপ ও সমাবেশ করে দিবসটি উদ্‌যাপন করে।

স্বাধীন ভারতে শিক্ষাব্যবস্থার ভিত্তি স্থাপন, এবং এই ক্ষেত্রে দেশের বর্তমান ভূমিকার মূল্যায়ন ও উন্নতিতে আজাদের অবদানকে স্মরণ করার জন্য এই দিনটিকে একটি উপলক্ষ হিসাবেও দেখা হয়।

তথ্যসূত্র
---------

1. ↑  "Maulana Abul Kalam Azad remembered on National Education Day"। *The Indian Express*। ১২ নভেম্বর ২০০৮। সংগ্রহের তারিখ ১০ নভেম্বর ২০১৩।
2. ↑  "National Education Day celebrated"। *The Hindu*। ১৪ নভেম্বর ২০১১। সংগ্রহের তারিখ ১০ নভেম্বর ২০১৩।
3. ↑  "Maulana Azad's birthday to be celebrated as National Education Day by Govt. of A.P."। *Siasat Daily*। ৭ নভেম্বর ২০১৩। সংগ্রহের তারিখ ১০ নভেম্বর ২০১৩।
4. ↑  "Indian National Education Day : 11th November"। *Technospot*। ১২ নভেম্বর ২০০৮। সংগ্রহের তারিখ ১১ নভেম্বর ২০১৬।
**রাহরওয়ান মিনার** (রারণ মিনার বা রারুন  ) ইরানের রারণের এসফাহান থেকে ৬ কিলোমিটার উত্তর-পূর্বে অবস্থিত। মিনারটি ৩০ মিটার উঁচু। মিনারটি সেলযুক রাজবংশ রাজত্বকালে নির্মাণ করা হয়েছে।

মিনারটির মূল আকারটি মোটামুটি ঠিকই রয়েছে। তবে এর শিলালিপিগুলি মারাত্মকভাবে ক্ষতিগ্রস্ত হয়েছে। মিনারটি আলী মিনার, সার্বান মিনার এবং জিয়ার মিনার পরে ইসফাহান প্রদেশের চতুর্থতম মিনার।

মিনারটির সাজসজ্জাটি সাধারণ ধরনের। মিনারটির চারপাশে রম্বিক আকারে একটি ডোরাকাটা আকৃতিতে সজ্জিত করা হয়েছে। যেখানে মুহাম্মাদ এবং আলীর নাম বারবার লেখা হয়েছে। মিনার শীর্ষে মুয়াযযিনের জন্য জানালা রয়েছে। মিনার শীর্ষে মরুভূমিতে কাফেলা ও যাত্রীদের চলাচলের সুবিধার জন্য আগুনের দিয়ে তৈরি একটি দিকনির্দেশক রয়েছে।

আরও দেখুন
---------

* ইসফাহান প্রদেশের ঐতিহাসিক ভবনের তালিকা

তথ্যসূত্র
---------

1. ↑  "Monar-e-Rahravan"। *www.isfahan.org.uk*। ২০০৭-১০-২৮ তারিখে মূল থেকে আর্কাইভ করা। সংগ্রহের তারিখ ২০২১-০১-২৮।
2. ↑  Hosseyn Yaghoubi (২০০৪)। *Rāhnamā ye Safar be Ostān e Esfāhān(Travel Guide for the Province Isfahan)* (Persian ভাষায়)। Rouzane। পৃষ্ঠা 146। আইএসবিএন 964-334-218-2। উদ্ধৃতি শৈলী রক্ষণাবেক্ষণ: অচেনা ভাষা (link)
**শিরীন ভান** (জন্ম: ২০ আগস্ট ১৯৭৬) হলেন একজন ভারতীয় সাংবাদিক এবং সংবাদ উপস্থাপক। সিএনবিসি টিভি ১৮-এর ব্যবস্থাপনা সম্পাদক। উদয়ন মুখোপাধ্যায়ের প্রস্থান করার সিদ্ধান্ত নেওয়ার পরে শিরীন সিএনবিসি টিভি ১৮-এর ব্যবস্থাপনা সম্পাদকের দায়িত্ব গ্রহণ করেছিলেন।

ব্যক্তিগত জীবন
--------------

শিরীন এক কাশ্মীরি হিন্দু পরিবারে ১৯৭৬ সালের ২০শে আগস্ট তারিখে জন্মগ্রহণ করেছেন। তিনি কাশ্মীরের কেন্দ্রীয় বিদ্যালয় এবং নতুন দিল্লির লোধি রোডের এয়ার ফোর্স বাল ভারতী স্কুল (এ.এফ.বি.বি.এস) থেকে তাঁর স্কুলের পড়াশোনা সম্পন্ন করেছেন। শিরীন নতুন দিল্লির সেন্ট স্টিফেন কলেজ থেকে দর্শনশাস্ত্র বিভাগ হতে ডিগ্রি এবং পুনে বিশ্ববিদ্যালয় থেকে যোগাযোগ স্টাডিজ বিভাগ হতে স্নাতকোত্তর সম্পন্ন করেছেন; সেখানে চলচ্চিত্র এবং টেলিভিশন তাঁর বিশেষত্বের একটি ক্ষেত্র ছিল।

পেশা
----

কর্মক্ষেত্রে শিরীন ভানের ১৫ বছরের অভিজ্ঞতা রয়েছে; এই সময়কালে তিনি ১৪টি কর্পোরেট, নীতি সম্পর্কিত সংবাদ এবং অনুষ্ঠান পরিচালনার কাজ করেছেন। তিনি তাঁর প্রযোজনা ঘর ইনফোটেইনমেন্ট টেলিভিশনে করণ থাপারের জন্য সংবাদ গবেষক হিসাবে কাজ করেছেন। তিনি ইউটিভি নিউজ এবং কারেন্ট অ্যাফেয়ার্স বিভাগে যোগ দিয়েছিলেন, এবং একই সাথে স্টার টিভির জন্য *উই দ্য পিপল* এবং সনি সাবের জন্য *লাইন অফ ফায়ার* এর মতো অনুষ্ঠান প্রযোজনা করেছেন। তিনি ২০০০ সালের ডিসেম্বর মাসে সিএনবিসি টিভি ১৮-এ তে যোগ দিয়েছিলেন। সাম্প্রতিক সময়ে ভারতীয় অর্থনৈতিক দৃশ্যকে নতুনভাবে সংজ্ঞায়িত করার জন্য তিনি বেশ কয়েকটি গোপন সংবাদ কাহিনী প্রকাশের জন্য দায়বদ্ধ ছিলেন। তিনি তাঁর কাজের জন্য দেশ এবং বিদেশ উভয় ক্ষেত্রে ব্যবসা এবং রাজনীতির বৃহত্তম ব্যক্তিবর্গের সাক্ষাৎকার নিয়েছেন। শিরীন *ইয়াং তুর্কস*এর উপস্থাপক ও সম্পাদক হিসেবেও কাজ করেছেন, যা ব্যবসায়ী উদ্যোক্তাদের উপর নির্মিত ভারতের অন্যতম দীর্ঘতম অনুষ্ঠান। এটি একটি বিভাগ যা বিগত ১৩ বছরে ব্যবসায়িক সংবাদভিত্তিক অনুষ্ঠান সাফল্যের সাথে প্রচারের মাধ্যমে অন্য এক পর্যায়ে চলে গিয়েছে। তিনি *ওভারড্রাইভ* নামে একটি অনুষ্ঠানের উপস্থাপনা দায়িত্ব পালন করেছেন, যা টানা তিন বছর ধরে "সেরা অটো অনুষ্ঠান"-এর জন্য নিউজ টেলিভিশন পুরস্কার লাভ করছে।

শিরীন ভান তাঁর কর্মজীবনে *ইয়াং তুর্কস, ইন্ডিয়া বিজনেস আওয়ার*, *দ্য নেশনস বিজনেস* এবং *পাওয়ার তুর্কসের* মতো বেশ কয়েকটি জনপ্রিয় অনুষ্ঠানের উপস্থাপনা এবং প্রযোজনা কাজ করেছেন। তিনি ম্যানেজিং ইন্ডিয়া ব্রেইনস্টর্ম এবং সিএনবিসি ইন্ডাস্ট্রির ভেক্টরের মতো সিএনবিসি টিভি ১৮-এর প্রধান প্রধান অনুষ্ঠানের উপস্থাপনার দায়িত্ব পালন করেন।

তথ্যসূত্র
---------

1. ↑  Shereen’s Moment
2. ↑
3. ↑
4. ↑
5. ↑
6. ↑  "Brand New Dreamers"। *IIPM Editorial*। সংগ্রহের তারিখ ২ ফেব্রুয়ারি ২০০৬।

বহিঃসংযোগ
---------


উইকিমিডিয়া কমন্সে **শিরীন ভান** সংক্রান্ত মিডিয়া রয়েছে।

* ইন্টারনেট মুভি ডেটাবেজে শিরীন ভান (ইংরেজি)
* টুইটারে শিরীন ভান উইকিউপাত্তে এটি সম্পাদনা করুন
* ফেসবুকে শিরীন ভান
**তুঙ্গনাথ** উত্তরাখণ্ড রাজ্যের রুদ্রপ্রয়াগ জেলায় অবস্থিত পৃথিবীর সর্বোচ্চ শিব মন্দির আর পঞ্চ কেদারের অন্যতম। এর উচ্চতা ১২০৭৩ ফুট। দেবাদিদেব মহাদেবের পঞ্চকেদার গুলি হল কেদারনাথ, মদমহেশ্বর, কল্পেশ্বর, রুদ্রনাথ আর তুঙ্গনাথ।

ইতিহাস ও জনশ্রুতি
-----------------

পঞ্চকেদার নিয়ে একটা জনশ্রুতি আছে। মহাভারতে কুরুক্ষেত্রের যুদ্ধর পর পান্ডবরা যখন পাপের আগুনে পুড়ছেন তখন তারা ঠিক করেন যে ভ্রাতৃহত্যার পাপ মোচন করতে তারা শিবের পূজো করবেন। সেই ইচ্ছায় শিবের সন্ধানে তারা বারাণসীতে গিয়ে হাজির হন। কিন্তু মহাদেব এই পাপীদের হাতে ধরা দিতে রাজি হলেননা

তাই তিনি একটি ষাঁড়ের রূপ ধারণ করলেন আর হিমালয় পর্বতমালার, উত্তরাখন্ডের গুপ্তকাশীতে চলে যান। পান্ডবরাও তাকে নানা জায়গায় খুঁজতে খুঁজতে উত্তরাখন্ডে এসে হাজির হলেন আর এদিকে শিবও এ পাহাড় ও পাহাড়ে পালিয়ে পালিয়ে বেড়াতে লাগলেন; পিছনে পিছনে ধাওয়া করলেন পান্ডবরা। যেখানে যেখানে পান্ডবরা ষাঁড় রূপী শিব কে ধরেও ধরতে পারে নি মানে কোথাও লেজ ধরেছে কোথাও শিঙ ধরেছে কিন্তু শিব তবু পিছ্লে পালিয়ে গিয়েছেন সেই স্থানগুলিই পঞ্চকেদার নামে পরিচিত হয়। তুঙ্গনাথকে তৃতীয় কেদার বলা হয়। তুঙ্গনাথ কিন্তু চারধামের (কেদারনাথ-বদ্রীনাথ আর গঙ্গোত্রী-যমুনোত্রী) অন্তর্গত নয়।

পর্যটন
------

চোপতা থেকে সাড়ে চার কিলোমিটারের হাঁটা পথ তুঙ্গনাথ। প্রায় ৮,৮০০ ফুট উচ্চতার চোপতাকে অনেকে উত্তরাখণ্ডের মিনি সুইতজারল্যান্ড বলেন। কারণ, সবুজ বুগিয়াল; "বুগিয়াল" অর্থাৎ মাঠ।পাহাড়ের ঢাল বেয়ে নেমে যাওয়া বিস্তীর্ণ এক সবুজ তৃণভূমি।

চোপতা, উখিমঠ, সারিগ্রাম, গোপেশ্বর— আশপাশের বেশ কয়েক জায়গার বাসিন্দাদের কাছে তুঙ্গনাথ পূন্যভূমি।

তুঙ্গনাথেরও উপরে ১৩১২৩ ফুট উচ্চতায় এই পাহাড়ের চুড়োয় আছে চন্দ্রশিলা যেখান থেকে হিমালয়ের ৩৬০ ডিগ্রি কোণে চার পাশের তুষারধবল শৃঙ্গ দেখা যায় সেগুকি হল চৌখাম্বা, নন্দাদেবী, নন্দাঘুন্টি, কামিট, পালকি, নীলকন্ঠ, সুদর্শন, মেরু-সুমেরু, শিবলিঙ্গ। চন্দ্রশিলার চুড়োয় একটা ছোট্ট মন্দির রয়েছে, গঙ্গাদেবীর উদ্দেশে নিবেদিত।

গাড়োয়াল ভ্রমনের এক অন্যতম অংশ হল এই তুঙ্গনাথ-চন্দ্রশিলা যা বাঙালিদের অতি পরিচিত স্থান সৌজন্যে অবশ্য উমাপ্রসাদ মুখোপাধ্যায়। তার "হিমালয়ের পথে পথে" গাড়োয়ালকে বাঙালিদের কছে জনপ্রিয় করে তোলে।

তথ্যসূত্র
---------
**কিং ম্যাকেরেল** (***Scomberomorus cavalla***) বা **সুরমা মাছ** হল পশ্চিম আটলান্টিক মহাসাগর এবং মেক্সিকো উপসাগরের ম্যাকরেলের একটি পরিযায়ী প্রজাতি। বাণিজ্যিক এবং বিনোদনমূলক মাছ ধরার শিল্প উভয় ক্ষেত্রেই এটি একটি গুরুত্বপূর্ণ প্রজাতি।

বিভিন্ন প্রজাতির সুরমা মাছ রয়েছে। তার মধ্যে উল্লেখযোগ্য হলো: পাতা সুরমা, রকেট সুরমা ও চাপা সুরমা।

বর্ণনা
------

বন্টন এবং বাসস্থান
------------------

সুরমা মাছ আমেরিকার আটলান্টিক উপকূলের একটি উপক্রান্তীয় প্রজাতি। নর্থ ক্যারোলাইনা থেকে ব্রাজিল পর্যন্ত উপকূলীয় অঞ্চলে সাধারণ, এটি দক্ষিণে রিও ডি জেনিরো পর্যন্ত এবং কখনও কখনও মেইন উপসাগর পর্যন্ত উত্তরে এবং ভারতের পূর্ব উপকূলে, বঙ্গোপসাগর, ভারত মহাসাগর এবং পশ্চিমে পাওয়া যায়। আরব সাগরে ভারতের উপকূল তা সত্ত্বেও,২০ থেকে ২৯ °সে (৬৮ থেকে ৮৪ °ফা) পরিসরে জলের তাপমাত্রার জন্য একটি অগ্রাধিকার বন্টনকে সীমিত করতে পারে।

সুরমা মাছ সাধারণত ১২–৪৫ মি (৪০–১৫০ ফু) গভীরতায় দেখা যায়, যেখানে প্রধান মাছ ধরা হয়। বড় রাজারা (৯ কেজি বা ২০ lb-এর চেয়ে বেশি) প্রায়ই উপকূলে, খাঁড়ি এবং পোতাশ্রয়ের মুখে এবং মাঝে মাঝে এমনকি উপসাগরীয় স্রোতের প্রান্তে ১৮০ মি (৫৯০ ফু) গভীরতায় দেখা যায়।

খাওয়ানোর অভ্যাস
----------------

মৎস্য
-----

খাদ্য হিসেবে
------------

### প্রক্রিয়াকরণ

২০০৫ সালের হিসাবে সুরমা মাছ প্রাথমিকভাবে তাজা বাজারজাত করা হয়। এগুলি ফিললেট, স্টেক বা গোলাকার (পুরো) হিসাবে বিক্রি করা যেতে পারে। তাদের কাঁচা মাংস ধূসর, উচ্চ চর্বিযুক্ত উপাদানের কারণে এগুলি গ্রিলিং, ফ্রাইং ও সুস্বাদু খাদ্য প্রস্তুত করা হয়।

অনুরূপ প্রজাতি
--------------

ছোট সুরমা মাছ চাপা সুরমা, স্কোম্বেরোমোরাস ম্যাকুল্যাটাস এবং সেরো ম্যাকেরেল, স্কোম্বেরোমোরাস রেগালিসের মতো দেখতে। তিনটি প্রজাতিই আকৃতি এবং রঙে একই রকম। তাদের নিম্নলিখিত হিসাবে আলাদা করা যেতে পারে:

চাপা সুরমা এবং সেরো ঢালের ফুলকার উপরের প্রান্ত থেকে লেজ পর্যন্ত ধীরে ধীরে পার্শ্বীয় রেখা রয়েছে। বিপরীতে সুরমা মাছের শরীরের মধ্যভাগে হঠাৎ করে নেমে আসে (দৃষ্টান্ত দেখুন)।

চাপা সুরমা এবং সেরোর প্রথম (কাঁটাযুক্ত) পৃষ্ঠীয় পাখনায় একটি বিশিষ্ট কালো দাগ রয়েছে। রাজা ম্যাকেরেল তা করে না। যেহেতু তিনটি প্রজাতিই সাধারণত প্রথম ডোরসালটিকে শরীরের খাঁজে ভাঁজ করে রাখে, এই পার্থক্যটি অবিলম্বে স্পষ্ট হয় না।

চাপা সুরমার সমস্ত আকারের ফ্ল্যাঙ্কে বিশিষ্ট হলুদ দাগ রয়েছে। এই ধরনের দাগ ছাড়াও সেরোর কেন্দ্ররেখা বরাবর এক বা একাধিক হলুদ ফিতে থাকে। ইয়াং কিং ম্যাকেরেলের একই রকম কিন্তু সামান্য ছোট দাগ থাকে, এইগুলি ৫ কেজি (১০ পা) ওজনের ব্যক্তিদের উপর বিবর্ণ হয়ে যায়, তবে কিছু দৃষ্টিকোণ থেকে পিছনের দিকে কিছুটা গাঢ় সবুজ দাগ হিসাবে দেখা যেতে পারে।

বিশ্বব্যাপী এই তিনটি প্রজাতির অনেক মাছ এক বা অন্যের সাথে বেশ মিল রয়েছে। মেক্সিকোর বাইরে, চাপা সুরমা সেরা স্প্যানিশ ম্যাকেরেল ও স্কোম্বেরোমোরাস ব্রাসিলিয়েনসিসের সাথে বিভ্রান্ত হতে পারে।

তথ্যসূত্র
---------

1. ↑  Collette, B.; Amorim, A.F.; Boustany, A.; ও অন্যান্য (২০১১)। "*Scomberomorus cavalla*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2011**: e.T170339A6755835। ডিওআই:10.2305/IUCN.UK.2011-2.RLTS.T170339A6755835.en অবাধে প্রবেশযোগ্য। সংগ্রহের তারিখ ২৯ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  ফ্রয়েসে, রেইনের এবং পাউলি, ড্যানিয়েল, এডস। (2018)। "*Scomberomorus cavalla*" ফিশবেজে February 2018 সংস্করণ।

বহিঃসংযোগ
---------